**Øveraasens motorfabrikk & mekaniske verksted** produserer utstyr for snørydding.

Historie
--------

Bedriften ble startet av brødrene Even (1877–1948) og Hans Johannes (1883–1939) Øveraasen, fra gården Øveråsen i Vardal, vest for Gjøvik. I 1901 utvandret de til Wisconsin i USA Der arbeidet de hos flere motorprodusenter og samlet erfaring på dette området. I 1907 returnerte de til Norge og i 1908 startet motorproduksjon på Gjøvik. I 1911 bygde de ny fabrikk, med eget jernstøperi. 

Bedriften produserte både råoljemotorer og forgassermotorer og både stasjonære motorer og båtmotorer ble laget. Motorene, som hadde fordampingskjøling,. ble solgt under merkenavnet «Trygg». Bedriften utviklet også Simplex-forgasseren. Motorproduksjonen vedvarte til 1958. 

Bedriften utviklet også sagbrukmaskiner og barkemaskiner, men snøploger og Snøfresere ble etter hvert hovedproduktet. og Øveraasen snøfresere finnes i dag på alle norske flyplasser.

### Dumpere

I 1970 utviklet Øveraasen, i samarbeid med Statens vegvesen, en rammestyrt dumper. Veivesenet var interessert i at det ble større konkurranse og støttet Øveraasen. Øveraasen-dumperne var en direkte konkurrent til BM Volvo DR860, men hadde kraftigere motor. Den svenske ingeniøren Nils-Erik Pålson, som tidligere hadde vært tilsatt både hos BM Volvo og hos Nordverk, fikk ansvaret for konstruksjonen av dumperen. Maskinen, som ble kalt D15, hadde en totalvekt på 20 tonn og en nyttelast på 13.5 tonn. Motoren var en Scania DS 8, med en effekt på 150 kW (200 h/k) og kraftoverføringen hadde momentomformer og en firetrinns girkasse.

Vegvesnet tok til med prøvekjøringen tidlig i 1972. Det ble så bygd enda syv prototyper, som Vegvesnet testet ut i perioden 1972 til 1974. Basert på disse testene ble det innført ymse forbedringer. Etter å ha produsert tolv maskiner ble prisen på kunkurenten BM Volvo DR860 kraftig redusert, delvis på grunn av valutaendringer. Øveraasen kom da til at de ikke ville satse på serieproduksjon og solgte rettighetene til D15 til Moxy i Elnesvågen, som Birger Hatlebakk hadde startet. Moxy satte D15 i produksjon og markedsførte den som Viking D15. I en overgangsperiode ble rammene til D15 produserte av Øveraasen, men etter en tid tok Moxy over hele produksjonen. Det er dette produktet som ligger til grunn for dumperproduksjonen i Elnesvågen.

Referanser
----------

1. ↑   verkets språk bokmål, overaasen.no, besøkt 15. januar 2020[Hentet fra Wikidata]
2. 1 2 3  Bækkedal, O. *Trygg Øveråsen*, Stålstuten, nr 4, 2009.
3. ↑ . en genial innretning som hverken behøvde radiator eller kjølevannspumpe. Motoren hadde en støpejerns vannkappe rundt sylinderen. Den måtte etterfylles etterhvert som kjølvannet fordampet.
4. 1 2 3 4  Paulsrud, G. og Hole, B. (red), *Årbok for Norsk vegmuseum 2011*, Statens vegvesen, 2012.

| * v
* d
* r
Tidligere norske båtmotorfabrikker |
| --- |
| 
* Arvr
* Børr
* Midnatsol
* Bjørn
* Blokken
* B.M.V.
* Brunvoll
* BK-Diesel
* B.S.
* Bønes
* Concord
* De Forenede motorfabrikker
* Dahl
* Dan
* Delvin
* ECS
* Eide
* Engelsviken slipp
* Favorit
* Finnøy
* Fix
* FM
* Frigg
* Færd
* Gideon
* Glimt
* Grenaa
* Grov
* Heimdal
* Hjelseth motorfabrikk
* Mandals Motorfabrikk
* Møringen
* Nogva
* O.M.
* Rap
* Ruøy
* Real
* Sabb motor
* Sleipner
* Smart
* Sterk
* Sterkodder
* Trim
* Trollhætta
* Trums
* Trygg
* Vestsmøl
* Wichmann
* Årthun

 |

|  |  |
| --- | --- |
| Oppslagsverk/autoritetsdata | Brønnøysundregistrene
 |